קולקטיבים מעבר לים

קולקטיבים מעבר לים (בצרפתית: Collectivité d'outre-mer) הם יחידות אדמיניסטרטיביות של צרפת שהוכרו בסעיף 74 של החוקה של הרפובליקה הצרפתית החמישית (1958) שעודכנה בשנת 2003. נכון להיום יש חמש טריטוריות שמוגדרות כקולקטיב. פולינזיה הצרפתית וואליס ופוטונה באוקיינוס השקט, סן ברתלמי וסן מרטן באיים הקריביים וסן-פייר ומיקלון ליד קנדה. הקולקטיבים הם חלק מצרפת מעבר לים.

 ממשל 
בניגוד למחוזות מעבר לים, הקולקטיבים לא כפופים לחוק הצרפתי בלבד, אלא יש להם חוקים מקומיים שמאושררים על ידי האספה הלאומית. אולם כחלק מהרפובליקה הצרפתית הם זוכים להגנה, ביטחון ואזרחות כמו כל אזרח וטריטוריה צרפתית אחרת. בנוסף, לכל קולקטיב נציג בפרלמנט הצרפתי שנבחר רק על ידי תושבי הקולקטיב. ולכל תושב הזכות להצביע בבחירות לנשיא צרפת וכן להצביע במשאלי עם.

בכל קולקטיב פועל נציב עליון (Haut-commissaire de la République), המייצג את נשיא הרפובליקה וממשלת צרפת. הוא אחראי ליישום החוקים הלאומיים, לתיאום עם כוחות הביטחון ולהפעלת סמכויות חירום.

בנוסף, לכל קולקטיב יש הרכב פוליטי עצמאי הכולל אספה טריטוריאלית נבחרת ולעיתים גם ממשלה מקומית, בהתאם לחוקה המקומית המאושרת בפריז.

 יחסים בינלאומייים 
תחום יחסי החוץ שמור בלעדית לממשלת צרפת. הקולקטיבים אינם בעלי מעמד מדינתי ואינם מקיימים ייצוג דיפלומטי עצמאי. עם זאת, לעיתים מאפשרת צרפת חתימה על הסכמים מקומיים (לדוגמה שיתופי פעולה כלכליים או סביבתיים עם מדינות שכנות), כל עוד אינם פוגעים במדיניות החוץ הלאומית.

משרד החוץ הצרפתי מנהל את הקשרים הדיפלומטיים של הקולקטיבים באמצעות השגרירויות, ומחליט גם בנוגע למדיניות הסחר וההגירה החיצונית.

 צבא 
הכוחות המזוינים של צרפת אחראים להגנת הטריטוריות הצרפתיות שמעבר לים. תושבי הקולקטיבים של צרפת מעבר לים הם אזרחים צרפתים, אך אינם מחויבים בשירות צבאי חובה, שכן זה בוטל בצרפת בשנת 1997. עם זאת, הם מחויבים בהשתתפות ביום ההדרכה האזרחי-ביטחוני (JDC) בגיל 16.

במרבית הקולקטיבים פועל שירות צבאי מותאם (SMA) – תוכנית התנדבותית לצעירים בגילי 18–25, המשלבת הכשרה מקצועית ומשמעת צבאית בסיסית. השירות נמשך 6–12 חודשים ואינו חובה. תושבי הקולקטיבים רשאים להתגייס לצבא צרפת ולשירות המילואים באופן וולונטרי, בתנאים זהים לשאר אזרחי הרפובליקה.

 הכוחות המזוינים של צרפת בקלדוניה החדשה (FANC) 
הכוחות המזוינים של צרפת בקלדוניה החדשה (בצרפתית: Forces armées en Nouvelle-Calédonie, בקיצור: FANC) הם כוח ריבונות של צבא צרפת המוצב בניו קלדוניה. הם אחראים להגנה על הריבונות הצרפתית, על ביטחון האוכלוסייה, פיקוח ימי, תגובה לאירועי חירום ואסונות טבע, וכן לשיתוף פעולה אזורי עם מדינות שכנות באוקיינוס השקט, כמו אוסטרליה, ניו זילנד וארצות הברית. הכוח פועל גם לקידום יציבות אזורית במסגרת פורומים רב-צדדיים כגון QUAD ו־FFA.

 הכוחות המזוינים של צרפת בפולינזיה הצרפתית (FAPF) 
הכוחות המזוינים של צרפת בפולינזיה הצרפתית (בצרפתית: Forces armées en Polynésie française, בקיצור: FAPF) הם הכוח הצבאי של הרפובליקה הצרפתית הפועל באזור פולינזיה הצרפתית, במטרה להבטיח את ביטחון האוכלוסייה, להגן על ריבונות צרפת בשטחים הטריטוריאליים שלה באוקיינוס השקט, ולהוות בסיס מרכזי לפעילות צבאית צרפתית בזירת אסיה-פסיפיק. הכוחות משתלבים בפעולות שיטור ימי, פיקוח על דיג, הגנה על הסביבה הימית, לחימה בפעילות פלילית וסיוע אזרחי בעת אסונות טבע. הם מהווים מרכיב משלים לפעילות הכוחות הצרפתיים בניו קלדוניה (FANC), ומתמקדים בעיקר בממד הימי של ההרתעה והתגובה המבצעית.

 הכוחות המזוינים של צרפת באנטילים (FAA) 
הכוחות המזוינים של צרפת באנטילים (בצרפתית: Forces armées aux Antilles, בקיצור: FAA) הם הכוח הצבאי של צרפת הפועל באיי מרטיניק, גוואדלופ, סן מרטן וסן ברתלמי. הכוח אחראי להגנה על שטח צרפת הטרופי, לשמירה על ביטחון האזרחים ולשיתוף פעולה אזורי בזירת הקריביים.

הכוחות פועלים בזיקה לכוחות המזוינים בגיאנה (FAG), ויחד מהווים את מערך הריבונות של צרפת באזור אמריקה הלטינית והקריביים. הם מבצעים פעולות פיקוח ימי, סיוע אזרחי בשעת חירום, מאבק בסחר בסמים בשיתוף פעולה בינלאומי, ואחראים על יישום תוכניות חירום ואבטחת אזור כלכלי ימי בגודל של כ־138,000 קמ"ר. הכוחות באנטילים משמשים גם כנקודת תמיכה עיקרית למבצעים צבאיים רחבי היקף באזור, ופועלים בתיאום עם סוכנויות בינלאומיות ובהן משמר החופים האמריקאי ו־Joint Interagency Task Force South.

 הקולקטיבים 
  - חמישה ארכיפלגים באוקיינוס השקט; איי החברה, איי מרקיז, איי טואמוטו, איי גמבייה ואיי אוסטרל. קולקטיב זה זוכה לאוטונומיה רחבה.
  - שני איים סמוכים לאי ניופאונדלנד בקנדה. עד שנת 1946 האיים היו קולוניות צרפתיות בין שנת 1946 ל-1976 האיים היו בסטטוס של טריטוריות צרפת מעבר לים. בין 1976 ל-2003 האיים היו מחוז מעבר לים. ומשנת 2003 הם בסטטוס של קולקטיב מעבר לים.
  - שלושה איים בדרום מרכז האוקיינוס השקט. קולקטיב זה ייחודי בכך שבשום שלב הוא לא התחלק לקומונות כפי שכל צרפת התחלקה. הקולקטיב מורכב משלוש ממלכות, אחת על כל אי שמרכיב את הקולקטיב, שבכל אחת מהן מבנה חוקתי ומערכת חוקים ייחודיים.
  - החצי הצפוני של האי סן מרטן באנטילים הקטנים. החצי הדרומי של האי סנט מארטן שייך להולנד.
  סן ברתלמי - אי בצפון האנטילים הקטנים.
 גבול|לא ממוסגר|50x50 פיקסלים קלדוניה החדשה - קבוצת איים בדרום־מערב האוקיינוס השקט.

עד שנת 2011 גם מיוט הייתה בסטטוס זה. אולם בעקבות משאל עם ושינוי המערך החוקתי, הסטטוס של מיוט השתנה למחוז מעבר לים.

 קישורים חיצוניים 

הערות שוליים

קטגוריה:צרפת מעבר לים
קטגוריה:צרפת: גאוגרפיה